title: Deċiżjoni tal-Kunsill (UE) 2017/2007 tat-8 ta' Novembru 2017 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tielet ħlas parzjali għall-2017

text:
               9.11.2017

               MT

               Il-Ġurnal Uffiċjali tal-Unjoni Ewropea

               L 290/19

         DEĊIŻJONI TAL-KUNSILL (UE) 2017/2007
   tat-8 ta' Novembru 2017
   dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tielet ħlas parzjali għall-2017
   IL-KUNSILL TAL-UNJONI EWROPEA
   Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati Membri tagħha, minn naħa l-oħra, iffirmat f'Cotonou fit-23 ta' Ġunju 2000 (1), kif emendat l-aħħar (“il-Ftehim ta' Sħubija AKP-UE”),
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar il-finanzjament tal-għajnuna tal-Unjoni Ewropea fl-ambitu tal-qafas finanzjarju pluriennali għall-perjodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u t-Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea (2), u b'mod partikolari l-Artikolu 7(2) tiegħu,
   Wara li kkunsidra r-Regolament tal-Kunsill (UE) 2015/323 tat-2 ta' Marzu 2015 dwar ir- regolament finanzjarju applikabbli għall-11-il Fond Ewropew għall-Iżvilupp (3) (“ir-Regolament Finanzjarju tal-11-il FEŻ”), u b'mod partikolari l-Artikolu 21(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont il-proċedura stabbilita fl-Artikolu 21(5) tar-Regolament Finanzjarju tal-11-il FEŻ, il-Kummissjoni għandha sal-10 ta' Ottubru 2017 tressaq proposta li tispeċifika (a) l-ammont tat-tielet ħlas parzjali tal-kontribuzzjoni għall-2017, u (b) ammont annwali rivedut tal-kontribuzzjoni għall-2017, f'każijiet fejn l-ammont ivarja mill-bżonnijiet reali.

               (2)

               Skont l-Artikolu 52 tar-Regolament Finanzjarju tal-11-il FEŻ, il-Bank Ewropew tal-Investiment (BEI) bagħat lill-Kummissjoni l-estimi aġġornati tiegħu tal-impenji u l-pagamenti taħt l-istrumenti ġestiti minnu.

               (3)

               L-Artikolu 22(1) tar-Regolament Finanzjarju tal-11-il FEŻ jistipula li s-sejħiet għal kontribuzzjonijiet għandhom l-ewwel jużaw l-ammonti stipulati fil-Fondi Ewropej għall-Iżvilupp (FEŻ) preċedenti. Għalhekk jenħtieġ li jkun hemm sejħa għall-fondi skont il-11-il FEŻ.

               (4)

               Permezz tad-Deċiżjoni (UE) 2016/2026 (4), il-Kunsill adotta, fil-15 ta' Novembru 2016, fuq proposta mill-Kummissjoni, id-Deċiżjoni li tiffissa l-ammont annwali tal-kontribuzzjonijiet tal-FEŻ tal-Istati Membri għall-2017 fl-ammont ta' EUR 3 850 000 000 għall-Kummissjoni, u fl-ammont ta' EUR 150 000 000 għall-BEI.

               (5)

               Permezz tad-Deċiżjoni (UE) 2017/1206 (5), il-Kunsill adotta, fl-4 ta' Lulju 2017, tnaqqis tal-kontribuzzjoni fl-ammont ta' EUR 200 000 000 mill-fondi diżimpenjati tat-Tmien u d-Disa' FEŻ,

         ADOTTA DIN ID-DEĊIŻJONI:
   Artikolu 1
   Il-kontribuzzjonijiet individwali tal-FEŻ li għandhom jitħallsu mill-Istati Membri lill-Kummissjoni u lill-BEI bħala t-tielet ħlas parzjali għall-2017 huma stabbiliti fit-tabella fl-Anness għal din id-Deċiżjoni.
   Il-ħlasijiet ta' dawk il-kontribuzzjonijiet jistgħu jiġu kkombinati ma' aġġustamenti fl-ambitu tal-implimentazzjoni tat-tnaqqis tal-kontribuzzjonijiet fl-ammont ta' EUR 200 000 000 minn fondi diżimpenjati taħt it-Tmien u d-Disa' FEŻ, wara pjan ta' aġġustament ikkomunikat minn kull Stat Membru.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta' Novembru 2017.

            Għall-Kunsill

            Il-President

         M. MAASIKAS

      (1)  ĠU L 317, 15.12.2000, p. 3.

      (2)  ĠU L 210, 6.8.2013, p. 1.

      (3)  ĠU L 58, 3.3.2015, p. 17.

      (4)  Id-Deċiżjoni tal-Kunsill (UE) 2016/2026 tal-15 ta' Novembru 2016 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inklużi l-limitu massimu għall-2018, l-ammont annwali għall-2017, l-ewwel ħlas parzjali għall-2017 u previżjoni indikattiva u mhux vinkolanti għall-ammonti annwali mistennija għas-snin 2019 u 2020 (ĠU L 313, 19.11.2016, p. 25)

      (5)  Id-Deċiżjoni tal-Kunsill (UE) 2017/1206 tal-4 ta' Lulju 2017 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tieni ħlas parzjali għall-2017 (ĠU L 173, 6.7.2017, p. 15).

      ANNESS

                  STATI MEMBRI

                  Skema tal-10 FEŻ %

                  Skema tal-11-il FEŻ %

                  it-3et ħlas parzjali tal-2017 (EUR)

                  Total

                  Il-Kummissjoni

                  Il-BEI

                  Il-11-il FEŻ

                  L-10 FEŻ

                  IL-BELĠJU

                  3,53

                  3,24927

                  27 618 795,00

                  0,00

                  27 618 795,00

                  IL-BULGARIJA

                  0,14

                  0,21853

                  1 857 505,00

                  0,00

                  1 857 505,00

                  IR-REPUBBLIKA ĊEKA

                  0,51

                  0,79745

                  6 778 325,00

                  0,00

                  6 778 325,00

                  ID-DANIMARKA

                  2,00

                  1,98045

                  16 833 825,00

                  0,00

                  16 833 825,00

                  IL-ĠERMANJA

                  20,50

                  20,57980

                  174 928 300,00

                  0,00

                  174 928 300,00

                  L-ESTONJA

                  0,05

                  0,08635

                  733 975,00

                  0,00

                  733 975,00

                  L-IRLANDA

                  0,91

                  0,94006

                  7 990 510,00

                  0,00

                  7 990 510,00

                  IL-GREĊJA

                  1,47

                  1,50735

                  12 812 475,00

                  0,00

                  12 812 475,00

                  SPANJA

                  7,85

                  7,93248

                  67 426 080,00

                  0,00

                  67 426 080,00

                  FRANZA

                  19,55

                  17,81269

                  151 407 865,00

                  0,00

                  151 407 865,00

                  IL-KROAZJA

                  0,00

                  0,22518

                  1 914 030,00

                  0,00

                  1 914 030,00

                  L-ITALJA

                  12,86

                  12,53009

                  106 505 765,00

                  0,00

                  106 505 765,00

                  ĊIPRU

                  0,09

                  0,11162

                  948 770,00

                  0,00

                  948 770,00

                  IL-LATVJA

                  0,07

                  0,11612

                  987 020,00

                  0,00

                  987 020,00

                  IL-LITWANJA

                  0,12

                  0,18077

                  1 536 545,00

                  0,00

                  1 536 545,00

                  IL-LUSSEMBURGU

                  0,27

                  0,25509

                  2 168 265,00

                  0,00

                  2 168 265,00

                  L-UNGERIJA

                  0,55

                  0,61456

                  5 223 760,00

                  0,00

                  5 223 760,00

                  MALTA

                  0,03

                  0,03801

                  323 085,00

                  0,00

                  323 085,00

                  IN-NETHERLANDS

                  4,85

                  4,77678

                  40 602 630,00

                  0,00

                  40 602 630,00

                  L-AWSTRIJA

                  2,41

                  2,39757

                  20 379 345,00

                  0,00

                  20 379 345,00

                  IL-POLONJA

                  1,30

                  2,00734

                  17 062 390,00

                  0,00

                  17 062 390,00

                  IL-PORTUGALL

                  1,15

                  1,19679

                  10 172 715,00

                  0,00

                  10 172 715,00

                  IR-RUMANIJA

                  0,37

                  0,71815

                  6 104 275,00

                  0,00

                  6 104 275,00

                  IS-SLOVENJA

                  0,18

                  0,22452

                  1 908 420,00

                  0,00

                  1 908 420,00

                  IS-SLOVAKKJA

                  0,21

                  0,37616

                  3 197 360,00

                  0,00

                  3 197 360,00

                  IL-FINLANDJA

                  1,47

                  1,50909

                  12 827 265,00

                  0,00

                  12 827 265,00

                  L-IŻVEZJA

                  2,74

                  2,93911

                  24 982 435,00

                  0,00

                  24 982 435,00

                  IR-RENJU UNIT

                  14,82

                  14,67862

                  124 768 270,00

                  0,00

                  124 768 270,00

                  TOTAL TAL-UE-28

                  100,00

                  100,00

                  850 000 000,00

                  0,00

                  850 000 000,00


title: Deċiżjoni tal-Kummissjoni (UE) 2017/1996 tas-6 ta' Novembru 2017 dwar iż-żamma f'Il-Ġurnal Uffiċjali tal-Unjoni Ewropea tar-referenza tal-istandard armonizzat EN 12285-2:2005 dwar tankijiet tal-azzar maħdumin fil-ħanut tax-xogħol skont ir-Regolament (UE) Nru 305/2011 tal-Parlament Ewropew u tal-Kunsill (Test b'rilevanza għaż-ŻEE. )

text:
               7.11.2017

               MT

               Il-Ġurnal Uffiċjali tal-Unjoni Ewropea

               L 288/39

         DEĊIŻJONI TAL-KUMMISSJONI (UE) 2017/1996
   tas-6 ta' Novembru 2017
   dwar iż-żamma f'Il-Ġurnal Uffiċjali tal-Unjoni Ewropea tar-referenza tal-istandard armonizzat EN 12285-2:2005 dwar tankijiet tal-azzar maħdumin fil-ħanut tax-xogħol skont ir-Regolament (UE) Nru 305/2011 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kondizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 18(2) tiegħu,
   Billi:

               (1)

               Skont ir-Regolament (UE) Nru 305/2011, l-istandards armonizzati previsti fl-Artikolu 17 għandhom jissodisfaw ir-rekwiżiti tas-sistema armonizzata stabbiliti f'dan ir-Regolament jew permezz tiegħu.

               (2)

               Fi Frar 2005, il-Kumitat Ewropew għall-Istandardizzazzjoni (CEN) adotta l-istandard armonizzat 12285-2: 2005 “Tankijiet ta' l-azzar maħdumin fil-ħanut tax-xogħol — Parti 2: Tankijiet orizzontali ċilindriċi bi pjanċa waħda jew bi tnejn għall-ħażna 'il [fuq] mill-art ta' likwidi li jieħdu n-nar jew li ma jaqbdux li jniġġsu l-ilma”. Ir-referenza tal-istandard ġiet ippubblikata sussegwentement f'Il-Ġurnal Uffiċjali tal-Unjoni Ewropea
                   (2). Ir-referenza tal-istandard ġiet ippubblikata diversi drabi, u l-aħħar darba li sar dan kien fl-2017 (3).

               (3)

               Fil-21 ta' Awwissu 2015, il-Ġermanja nediet proċedura ta' oġġezzjoni formali fir-rigward tal-istandard armonizzat EN 12285-2:2005. L-oġġezzjoni formali kienet ibbażata fuq in-nuqqas ta' metodi armonizzati f'dak l-istandard biex jiġu żgurati r-reżistenza mekkanika, il-kapaċità tat-tagħbija, l-impermeabbiltà, l-istabbiltà u r-reżistenza għall-frammentazzjoni jew għat-tgħaffiġ tal-prodott ikkonċernat, meta dan jiġi installat f'żoni suxxettibbli għat-terremoti jew għall-għargħar. B'konsegwenza, il-Ġermanja talbet li titneħħa r-referenza tal-istandard minn Il-Ġurnal Uffiċjali tal-Unjoni Ewropea billi jiġu esklużi ż-żoni suxxettibbli għat-terremoti jew għall-għargħar mill-kamp tal-applikazzjoni tiegħu, inkella billi r-referenza tal-istandard titneħħa kompletament.

               (4)

               Skont il-Ġermanja, dak l-istandard ma jinkludi l-ebda dispożizzjoni biex tiġi aċċertata l-prestazzjoni tal-prodotti għall-bini kkonċernati meta jiġu installati f'żoni fejn hemm riskju ta' terremoti jew għargħar. Il-metodi ta' valutazzjoni meħtieġa għal dawk il-finijiet huma nieqsa għalkollox f'dak li jirrigwarda d-disinn, il-bini tal-pedamenti jew l-ankrar tat-tankijiet. Barra minn hekk, lanqas ma jista' jiġi vvalutat il-livell ta' assorbiment tal-impatti li jirriżultaw minn tagħbijiet f'każijiet ta' terremoti jew għargħar.

               (5)

               Il-Ġermanja kkunsidrat li dawn in-nuqqasijiet jikkostitwixxu ksur tal-Artikolu 17(3) tar-Regolament (UE) Nru 305/2011, minħabba li l-istandard inkwistjoni ma ssodisfax għalkollox ir-rekwiżiti stabbiliti fil-mandat rilevanti kif previst fl-Artikolu 18 ta' dak ir-Regolament.

               (6)

               Waqt il-valutazzjoni tal-ammissibbiltà tal-pretensjonijiet li tressqu, jenħtieġ jiġi nnutat li l-ħtiġijiet addizzjonali allegati mill-Ġermanja jirrigwardaw l-installazzjoni u l-użu sussegwenti tal-prodotti kkonċernati, f'żoni fejn hemm riskju ta' terremoti jew għargħar.

               (7)

               Madankollu, skont l-Artikolu 17(3) tar-Regolament (UE) Nru 305/2011, l-istandards armonizzati għandhom jipprovdu l-metodi u l-kriterji għall-valutazzjoni tal-prestazzjoni tal-prodotti koperti minnhom. L-għan tas-sistema armonizzata, stabbilita fir-Regolament inkella permezz tiegħu, huwa li tistabilixxi kundizzjonijiet armonizzati għall-kummerċjalizzazzjoni ta' prodotti tal-bini, u mhux li tipprovdi regoli għall-installazzjoni jew l-użu tagħhom.

               (8)

               Id-drittijiet biex jitressqu oġġezzjonijiet formali skont l-Artikolu 18 tar-Regolament (UE) Nru 305/2011 ma jistgħux, madankollu, jiġu estiżi għal pretensjonijiet li jiffokaw fuq kwistjonijiet oħra għajr il-kontenut tal-istandards inkwistjoni. Pretensjonijiet bħal dawn għalhekk għandhom jitqiesu bħala inammissibbli fil-kuntest ta' oġġezzjonijiet formali.

               (9)

               Għaldaqstant, u peress li l-ewwel talba tal-Ġermanja, li tiġi ristretta r-referenza tal-istandard billi jiġu esklużi żoni suxxettibbli għat-terremoti jew l-għargħar mill-kamp tal-applikazzjoni tiegħu, tiffoka fuq kwistjonijiet oħra għajr il-kontenut tal-istandard inkwistjoni, din jenħtieġ li titqies bħala inammissibbli.

               (10)

               It-talba alternattiva ġenerali tal-Ġermanja, li r-referenza tal-istandard tiġi rtirata kompletament, hija bbażata l-aktar fuq l-inadegwatezza tal-istandard kif inhu bħalissa, partikolarment fir-rigward tal-instalazzjoni u l-użu sussegwenti tal-prodotti inkwistjoni f'żoni suxxettibbli għat-terremoti jew l-għargħar.

               (11)

               Madankollu, l-Istati Membri jibqgħu kompletament intitolati jirregolaw il-kundizzjonijiet speċifiċi għall-installazzjoni jew l-użu tal-prodotti tal-bini, jekk dwan il-kundizzjonijiet ma jinvolvux rekwiżiti għall-valutazzjoni tal-prestazzjoni tal-prodotti bi ksur tas-sistema armonizzata. L-Istati Membri b'hekk huma kapaċi jipprojbixxu jew jillimitaw l-installazzjoni jew l-użu tal-prodotti inkwistjoni f'żoni suxxettibbli għat-terremoti jew l-għargħar, kif inhu l-każ bħalissa fil-Ġermanja.

               (12)

               Abbażi tal-kontenut ta' EN 12285-2:2005 kif ukoll tal-informazzjoni ppreżentata mill-Ġermanja, mis-CEN u mill-industrija, u wara li ġew ikkonsultati l-kumitati stabbiliti bl-Artikolu 64 tar-Regolament (UE) Nru 305/2011 u bl-Artikolu 22 tar-Regolament (UE) Nru 1025/2012 tal-Parlament Ewropew u tal-Kunsill (4), jeżisti qbil ġenerali li r-referenza għal dak l-istandard jenħtieġ li tinżamm f'Il-Ġurnal Uffiċjali tal-Unjoni Ewropea.

               (13)

               Għaldaqstant jenħtieġ li n-natura allegatament inkompleta ta' dak l-istandard ma tkunx meqjusa bħala raġuni biżżejjed sabiex titneħħa kompletament ir-referenza tal-istandard EN 12285-2:2005 minn Il-Ġurnal Uffiċjali tal-Unjoni Ewropea.

               (14)

               Għalhekk, jenħtieġ li rr-referenza tal-istandard EN 12285-2:2005 tinżamm f'Il-Ġurnal Uffiċjali tal-Unjoni Ewropea,

         ADOTTAT DIN ID-DEĊIŻJONI:
   Artikolu 1
   Ir-referenza tal-istandard armonizzat EN 12285:-2:2005 “Tankijiet ta' l-azzar maħdumin fil-ħanut tax-xogħol — Parti 2: Tankijiet orizzontali ċilindriċi bi pjanċa waħda jew bi tnejn għall-ħażna 'il [fuq] mill-art ta' likwidi li jieħdu n-nar jew li ma jaqbdux li jniġġsu l-ilma” għandha tinżamm f'Il-Ġurnal Uffiċjali tal-Unjoni Ewropea.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta' Novembru 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 88, 4.4.2011, p. 5.

      (2)  Il-Komunikazzjoni tal-Kummissjoni fil-qafas tal-implimentazzjoni tad-Direttiva tal-Kunsill 89/106/KEE tal-Kunsill tal-21 ta' Diċembru 1988 dwar l-approssimazzjoni ta' liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (ĠU C 319, 14.12.2005, p. 1).

      (3)  Il-Komunikazzjoni tal-Kummissjoni fil-qafas tal-implimentazzjoni tar-Regolament (UE) Nru 305/2011 tal-Parlament Ewropew u tal-Kunsill li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (ĠU C 267, 11.8.2017, p. 16).

      (4)  Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta' Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12).


title: Deċiżjoni tal-Kunsill (UE, Euratom) 2017/1998 tas-6 ta' Novembru 2017 li taħtar membru, propost mir-Renju ta' Spanja, fil-Kumitat Ekonomiku u Soċjali Ewropew

text:
               8.11.2017

               MT

               Il-Ġurnal Uffiċjali tal-Unjoni Ewropea

               L 289/7

         DEĊIŻJONI TAL-KUNSILL (UE, Euratom) 2017/1998
   tas-6 ta' Novembru 2017
   li taħtar membru, propost mir-Renju ta' Spanja, fil-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Filwaqt li kkunsidra l-proposta mill-Gvern Spanjol,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-18 ta' Settembru 2015 u fl-1 ta' Ottubru 2015, il-Kunsill adotta d-Deċiżjonijiet (UE, Euratom) 2015/1600 (1) u (UE, Euratom) 2015/1790 (2) li jaħtru l-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020.

               (2)

               Konsegwentement għal tmiem il-mandat tas-Sinjura Catalina Ana VICENS GUILLÉN, sar vakanti s-siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sinjura María NIKOLOPOULOU, Comisiones Obreras (CC.OO), hija b'dan maħtura membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-6 ta' Novembru 2017.

            Għall-Kunsill

            Il-President

         T. TAMM

      (1)  Deċiżjoni tal-Kunsill (UE, Euratom) 2015/1600 tat-18 ta' Settembru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 248, 24.9.2015, p. 53).

      (2)  Deċiżjoni tal-Kunsill (UE, Euratom) 2015/1790 tal-1 ta' Ottubru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 260, 7.10.2015, p. 23).


title: Deċiżjoni tal-Kummissjoni (UE) 2017/1995 tas-6 ta' Novembru 2017 dwar iż-żamma f'Il-Ġurnal Uffiċjali tal-Unjoni Ewropea tar-referenza tal-istandard armonizzat EN 13341:2005 + A1:2011 dwar tankijiet statiċi termoplastiċi għall-ħażna 'l fuq mill-art ta' żjut tat-tisħin domestiċi, pitrolju u fjuwils tad-diżil f'konformità mar-Regolament (UE) Nru 305/2011 tal-Parlament Ewropew u tal-Kunsill (Test b'rilevanza għaż-ŻEE. )

text:
               7.11.2017

               MT

               Il-Ġurnal Uffiċjali tal-Unjoni Ewropea

               L 288/36

         DEĊIŻJONI TAL-KUMMISSJONI (UE) 2017/1995
   tas-6 ta' Novembru 2017
   dwar iż-żamma f'Il-Ġurnal Uffiċjali tal-Unjoni Ewropea tar-referenza tal-istandard armonizzat EN 13341:2005 + A1:2011 dwar tankijiet statiċi termoplastiċi għall-ħażna 'l fuq mill-art ta' żjut tat-tisħin domestiċi, pitrolju u fjuwils tad-diżil f'konformità mar-Regolament (UE) Nru 305/2011 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kondizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 18(2) tiegħu,
   Billi:

               (1)

               Skont ir-Regolament (UE) Nru 305/2011, l-istandards armonizzati previsti fl-Artikolu 17 għandhom jissodisfaw ir-rekwiżiti tas-sistema armonizzata stabbiliti f'dan ir-Regolament jew permezz tiegħu.

               (2)

               F'Jannar 2011, il-Kumitat Ewropew għall-Istandardizzazzjoni (CEN) adotta l-istandard armonizzat EN 13341:2005 + A1: 2011 “Tankijiet statiċi termoplastiċi għall-ħażna 'l fuq mill-art ta' żjut tat-tisħin domestiċi pitrolju u fjuwils tad-diżil — Tankijiet b'polimerizzazzjoni anjonika tal-polietelin ipplażmat bl-infiħ, polietelin ipplażmat b'rotazzjoni u poliamid 6 — Rekwiżiti u metodi ta' ttestjar”. Ir-referenza tal-istandard ġiet ippubblikata sussegwentement f'Il-Ġurnal Uffiċjali tal-Unjoni Ewropea
                   (2). Ir-referenza tal-istandard ġiet ippubblikata diversi drabi, u l-aħħar darba li sar dan kien fl-2017 (3).

               (3)

               Fil-21 ta' Awwissu 2015, il-Ġermanja nediet proċedura ta' oġġezzjoni formali fir-rigward tal-istandard armonizzat EN 13341:2005 + A1:2011. L-oġġezzjoni formali kienet ibbażata fuq in-nuqqas ta' metodi armonizzati f'dak l-istandard biex jiġu żgurati r-reżistenza mekkanika, il-kapaċità tat-tagħbija, l-istabbiltà u r-reżistenza għall-frammentazzjoni jew għat-tgħaffiġ tal-prodott ikkonċernat, meta dan jiġi installat f'żoni suxxettibbli għat-terremoti jew għall-għargħar. B'konsegwenza, il-Ġermanja talbet li titneħħa r-referenza tal-istandard minn Il-Ġurnal Uffiċjali tal-Unjoni Ewropea billi jiġu esklużi ż-żoni suxxettibbli għat-terremoti jew għall-għargħar mill-kamp tal-applikazzjoni tiegħu, inkella billi r-referenza tal-istandard titneħħa kompletament.

               (4)

               Skont il-Ġermanja, dak l-istandard ma jinkludi l-ebda dispożizzjoni biex tiġi aċċertata l-prestazzjoni tal-prodotti għall-bini kkonċernati meta jiġu installati f'żoni fejn hemm riskju ta' terremoti jew għargħar. Il-metodi ta' valutazzjoni meħtieġa għal dawk il-finijiet ma jinsabu mkien kull fejn huma kkonċernati d-disinn, il-bini tal-pedamenti jew l-ankrar tat-tankijiet. Barra minn hekk, lanqas ma jista' jiġi vvalutat il-livell ta' assorbiment tal-impatti li jirriżultaw minn tagħbijiet f'każijiet ta' terremoti jew għargħar.

               (5)

               Il-Ġermanja kkunsidrat li dawn in-nuqqasijiet jikkostitwixxu ksur tal-Artikolu 17(3) tar-Regolament (UE) Nru 305/2011, minħabba li l-istandard inkwistjoni ma ssodisfax għalkollox ir-rekwiżiti stabbiliti fil-mandat rilevanti kif previst fl-Artikolu 18 ta' dak ir-Regolament.

               (6)

               Waqt il-valutazzjoni tal-ammissibbiltà tal-pretensjonijiet li tressqu, jenħtieġ jiġi nnutat li l-ħtiġijiet addizzjonali allegati mill-Ġermanja jirrigwardaw l-installazzjoni u l-użu sussegwenti tal-prodotti kkonċernati, f'żoni fejn hemm riskju ta' terremoti jew għargħar.

               (7)

               Madankollu, skont l-Artikolu 17(3) tar-Regolament (UE) Nru 305/2011, l-istandards armonizzati għandhom jipprovdu l-metodi u l-kriterji għall-valutazzjoni tal-prestazzjoni tal-prodotti koperti minnhom. L-għan tas-sistema armonizzata, stabbilita fir-Regolament inkella permezz tiegħu, huwa li tistabilixxi kundizzjonijiet armonizzati għall-kummerċjalizzazzjoni ta' prodotti tal-bini, u mhux li tipprovdi regoli għall-installazzjoni jew l-użu tagħhom.

               (8)

               Id-drittijiet biex jitressqu oġġezzjonijiet formali skont l-Artikolu 18 tar-Regolament (UE) Nru 305/2011 ma jistgħux, madankollu, jiġu estiżi għal pretensjonijiet li jiffokaw fuq kwistjonijiet oħra għajr il-kontenut tal-istandards inkwistjoni. Pretensjonijiet bħal dawn għalhekk għandhom jitqiesu bħala inammissibbli fil-kuntest ta' oġġezzjonijiet formali.

               (9)

               Għaldaqstant, u peress li l-ewwel talba tal-Ġermanja, li tiġi limitata r-referenza tal-istandard billi jiġu esklużi żoni suxxettibbli għat-terremoti jew l-għargħar mill-kamp tal-applikazzjoni tiegħu, tiffoka fuq kwistjonijiet oħra għajr il-kontenut tal-istandard inkwistjoni, din jenħtieġ li titqies bħala inammissibbli.

               (10)

               It-talba alternattiva ġenerali tal-Ġermanja, li r-referenza tal-istandard tiġi rtirata kompletament, hija bbażata l-aktar fuq l-inadegwatezza tal-istandard kif inhu bħalissa, partikolarment fir-rigward tal-instalazzjoni u l-użu sussegwenti tal-prodotti inkwistjoni f'żoni suxxettibbli għat-terremoti jew l-għargħar.

               (11)

               Madankollu, l-Istati Membri jibqgħu kompletament intitolati jirregolaw il-kundizzjonijiet speċifiċi għall-installazzjoni jew l-użu tal-prodotti tal-bini, jekk dawn il-kundizzjonijiet ma jinvolvux rekwiżiti għall-valutazzjoni tal-prestazzjoni tal-prodotti bi ksur tas-sistema armonizzata. L-Istati Membri b'hekk huma kapaċi jipprojbixxu jew jillimitaw l-installazzjoni jew l-użu tal-prodotti inkwistjoni f'żoni suxxettibbli għat-terremoti jew l-għargħar, kif inhu l-każ bħalissa fil-Ġermanja.

               (12)

               Abbażi tal-kontenut ta' EN 13341:2005 + A1:2011 kif ukoll tal-informazzjoni ppreżentata mill-Ġermanja, mis-CEN u mill-industrija, u wara li ġew ikkonsultati l-kumitati stabbiliti bl-Artikolu 64 tar-Regolament (UE) Nru 305/2011 u bl-Artikolu 22 tar-Regolament (UE) Nru 1025/2012 tal-Parlament Ewropew u tal-Kunsill (4), jeżisti qbil ġenerali li r-referenza għal dak l-istandard jenħtieġ li tinżamm f'Il-Ġurnal Uffiċjali tal-Unjoni Ewropea.

               (13)

               Għaldaqstant jenħtieġ li n-natura allegatament inkompleta ta' dak l-istandard ma tkunx meqjusa bħala raġuni biżżejjed sabiex titneħħa kompletament ir-referenza tal-istandard EN 13341:2005 + A1:2011 minn Il-Ġurnal Uffiċjali tal-Unjoni Ewropea.

               (14)

               Għalhekk, jenħtieġ li r-referenza tal-istandard EN 13341:2005 + A1:2011 tinżamm f'Il-Ġurnal Uffiċjali tal-Unjoni Ewropea,

         ADOTTAT DIN ID-DEĊIŻJONI:
   Artikolu 1
   Ir-referenza tal-istandard armonizzat EN 13341:2005 + A1:2011 “Tankijiet statiċi termoplastiċi għall-ħażna 'l fuq mill-art ta' żjut tat-tisħin domestiċi pitrolju u fjuwils tad-diżil — Tankijiet b'polimerizzazzjoni anjonika tal-polietelin ipplażmat bl-infiħ, polietelin ipplażmat b'rotazzjoni u poliamid 6: Rekwiżiti u metodi ta' ttestjar” għandha tinżamm f'Il-Ġurnal Uffiċjali tal-Unjoni Ewropea.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta' Novembru 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 88, 4.4.2011, p. 5.

      (2)  Il-Komunikazzjoni tal-Kummissjoni fil-qafas tal-implimentazzjoni tad-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni ta' liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (ĠU C 246, 24.8.2011, p. 1).

      (3)  Il-Komunikazzjoni tal-Kummissjoni fil-qafas tal-implimentazzjoni tar-Regolament (UE) Nru 305/2011 tal-Parlament Ewropew u tal-Kunsill li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (ĠU C 267, 11.8.2017, p. 16).

      (4)  Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta' Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12).


title: Deċiżjoni tal-Kunsill (UE) 2017/1999 tas-6 ta' Novembru 2017 li taħtar membru u żewġ membri supplenti, proposti mir-Renju tal-Belġju, fil-Kumitat tar-Reġjuni

text:
               8.11.2017

               MT

               Il-Ġurnal Uffiċjali tal-Unjoni Ewropea

               L 289/8

         DEĊIŻJONI TAL-KUNSILL (UE) 2017/1999
   tas-6 ta' Novembru 2017
   li taħtar membru u żewġ membri supplenti, proposti mir-Renju tal-Belġju, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Belġjan,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sur Jean-François ISTASSE, sar vakanti s-siġġu ta' membru fil-Kumitat tar-Reġjuni.

               (3)

               Konsegwentement għal tmiem il-mandat tas-Sur Rudy DEMOTTE, sar vakanti s-siġġu ta' membru supplenti fil-Kumitat tar-Reġjuni.

               (4)

               Konsegwentement għall-ħatra tas-Sur Marc HENDRICKX bħala membru supplenti tal-Kumitat tar-Reġjuni, sar vakanti s-siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħturin fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               (a)

               bħala membru:

                           —

                           Is-Sur Marc HENDRICKX, Lid van het Vlaams Parlement,

               (b)

               bħala membri supplenti:

                           —

                           Is-Sur Jan VAN ESBROECK, Lid van het Vlaams Parlement,

                           —

                           Is-Sur Jean-François ISTASSE, Conseiller communal de Verviers.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-6 ta' Novembru 2017.

            Għall-Kunsill

            Il-President

         T. TAMM

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


               9.11.2017

               MT

               Il-Ġurnal Uffiċjali tal-Unjoni Ewropea

               C 378/265

         P7_TA(2014)0217
   In-numru ta' delegazzjonijiet interparlamentari, delegazzjonijiet għal kumitati parlamentari konġunti u delegazzjonijiet għal kumitati ta' kooperazzjoni parlamentari u Assemblej Parlamentari multilaterali
   Deċiżjoni tal-Parlament Ewropew tat-12 ta' Marzu 2014 dwar in-numru ta' delegazzjonijiet interparlamentari, delegazzjonijiet għal kumitati parlamentari konġunti u delegazzjonijiet għal kumitati ta' kooperazzjoni parlamentari u Assemblej Parlamentari multilaterali (2014/2632(RSO))
   (2017/C 378/33)

      Il-Parlament Ewropew,

               —

               wara li kkunsidra l-proposta tal-Konferenza tal-Presidenti,

               —

               wara li kkunsidra l-ftehimiet ta' assoċjazzjoni, ta' kooperazzjoni, u ftehimiet oħra konklużi mill-Unjoni Ewropea ma' pajjiżi terzi,

               —

               wara li kkunsidra l-Artikoli 198 u 200 tar-Regoli ta' Proċedura tiegħu,

               A.

               waqt li jinsab anzjuż biex isaħħaħ id-demokrazija parlamentari billi jfittex li jkun hemm djalogu interparlamentari kontinwu;

               1.

               Jiddeċiedi dwar in-numru tad-delegazzjonijiet u tal-gruppi reġjonali tagħhom kif ġej:

                           (a)

                              L-Ewropa, il-Balkani tal-Punent u t-Turkija

                           Delegazzjonijiet għal:

                                       —

                                       Kumitat Parlamentari Konġunt UE-ex Repubblika Jugoslava tal-Maċedonja

                                       —

                                       Kumitat Parlamentari Konġunt UE-Turkija

                                 Delegazzjoni għar-relazzjonijiet mal-Isvizzera, l-Islanda u n-Norveġja u għall-Kumitat Parlamentari Konġunt taż-Żona Ekonomika Ewropea (ŻEE)
                           Delegazzjoni għall-Kumitat Parlamentari ta' Stabbilizzazzjoni u assoċjazzjoni (SAPC) UE-Serbja
                           Delegazzjoni għall-iSAPC UE-Albanija
                           Delegazzjoni għall-iSAPC UE-Montenegro
                           Delegazzjoni għar-relazzjonijiet mal-Bosnja-Ħerzegovina u mal-Kosovo

                           (b)

                              Ir-Russja u l-istati tas-Sħubija tal-Lvant

                           Delegazzjoni għall-Kumitat ta' Kooperazzjoni Parlamentari UE-Russja
                           Delegazzjoni għall-Kumitat ta' Kooperazzjoni Parlamentari UE-Ukraina
                           Delegazzjoni għall-Kumitat ta' Kooperazzjoni Parlamentari UE-Moldova
                           Delegazzjoni għar-relazzjonijiet mal-Bjelorussja
                           Delegazzjoni għall-Kumitati ta' Koperazzjoni Parlamentari UE-Armenja, UE-Azerbajġan u UE-Ġeorġja

                           (c)

                              Il-Magreb, Il-Maxreq, l-Iżrael, u l-Palestina

                           Delegazzjoni għar-relazzjonijiet:

                                       —

                                       mal-Iżrael

                                       —

                                       mal-Kunsill Leġiżlattiv Palestinjan

                                       —

                                       mal-pajjiżi tal-Magreb u l-Unjoni tal-Magreb Għarbi

                                       —

                                       mal-pajjiżi tal-Maxreq

                           (d)

                              Il-Peniżola Għarbija, l-Iraq u l-Iran

                           Delegazzjoni għar-relazzjonijiet mal-Afrika t'Isfel:

                                       —

                                       mal-Peniżola Għarbija

                                       —

                                       mal-Iraq

                                       —

                                       mal-Iran

                           (e)

                              Il-Kontinent Amerikan

                           Delegazzjoni għar-relazzjonijiet:

                                       —

                                       mal-Istati Uniti

                                       —

                                       mal-Kanada

                                       —

                                       mar-Repubblika Federattiva tal-Brażil

                                       —

                                       mal-pajjiżi tal-Amerika Ċentrali

                                       —

                                       mal-pajjiżi tal-Komunità Andina

                                       —

                                       mal-Mercosur

                                 Delegazzjoni għall-Kumitat Parlamentari Konġunt UE-Messiku
                           Delegazzjoni għall-Kumitat Parlamentari Konġunt UE-Ċilì
                           Delegazzjoni għall-Kumitat Parlamentari Cariforum-UE

                           (f)

                              l-Ażja/Paċifiku

                           Delegazzjoni għar-relazzjonijiet:

                                       —

                                       mal-Ġappun

                                       —

                                       mar-Repubblika Popolari taċ-Ċina

                                       —

                                       mal-Indja

                                       —

                                       mal-Afganistan

                                       —

                                       mal-pajjiżi tal-Ażja t'Isfel

                                       —

                                       mal-pajjiżi tax-Xlokk tal-Ażja u l-Assoċjazzjoni tan-Nazzjonijiet tax-Xlokk tal-Ażja (ASEAN)

                                       —

                                       mal-Peniżola Koreana

                                       —

                                       mal-Awstralja u New Zealand

                                 Delegazzjoni għall-Kumitati ta' Kooperazzjoni Parlamentari UE-Kazakistan, UE-Kirgiżistan, UE-Uzbekistan u UE-Taġikistan, u għar-relazzjonijiet mat-Turkmenistan u l-Mongolja

                           (g)

                              L-Afrika

                           Delegazzjoni għar-relazzjonijiet:

                                       —

                                       mal-Afrika t’Isfel

                                       —

                                       mal-Parlament Pan-Afrikan

                           (h)

                              L-Assemblej Multilaterali

                           Delegazzjoni għall-Assemblea Parlamentari Konġunta AKP-UE
                           Delegazzjoni għall-Assemblea Parlamentari tal-Unjoni għall-Mediterran
                           Delegazzjoni għall-Assemblea Parlamentari Ewro-Latina-Amerikana
                           Delegazzjoni għall-Assemblea Parlamentari Euronest
                           Delegazzjoni għar-relazzjonijiet mal-Assemblea Parlamentari tan-NATO;

               2.

               Jiddeċiedi li l-membri tal-kumitati parlamentari li nħolqu abbażi tal-Ftehim ta' Sħubija Ekonomika (FSE) għandhom ikunu esklussivament mill-Kumitat għall-Kummerċ Internazzjonali u l-Kumitat għall-Iżvilupp – filwaqt li tiġi żgurata ż-żamma tar-rwol prinċipali tal-Kumitat għall-Kummerċ Internazzjonali bħala l-kumitat responsabbli – u dawn għandhom jikkoordinaw b’mod attiv il-ħidma tagħhom mal-Assemblea Parlamentari Konġunta AKP-UE;

               3.

               Jiddeċiedi li s-sħubija tal-Assemblea Parlamentari tal-Unjoni għall-Mediterran, l-Assemblea Parlamentari Ewro-Latinamerikana u l-Assemblea Parlament Euronest għandhom ikunu esklussivament mid-delegazzjonijiet bilaterali jew sottoreġjonali koperti minn kull Assemblea;

               4.

               Jiddeċiedi li s-sħubija tad-Delegazzjoni għar-relazzjonijiet mal-Assemblea Parlamentari tan-NATO għandhom ikunu esklussivament mis-Sottokumitat dwar is-Sigurtà u d-Difiża;

               5.

               Jiddeċiedi li l-Konferenza tal-Presidenti tad-Delegazzjonijiet għandha tfassal abbozz ta' kalendarju ta' sitt xhur, li għandu jkun adottat mill-Konferenza tal-Presidenti b'konsultazzjoni mal-Kumitat għall-Affarijiet Barranin, il-Kumitat għall-Iżvilupp u l-Kumitat għall-Kummerċ Internazzjonali, bil-patt li, madankollu, il-Konferenza tal-Presidenti tista' tbiddel il-kalendarju sabiex ikun hemm lok għal reazzjoni għal avvenimenti politiċi;

               6.

               Jiddeċiedi li l-gruppi politiċi u l-Membri mhux affiljati għandhom jaħtru sostituti permanenti biex ikunu parti minn kull tip ta' delegazzjoni u li n-numru ta' dawn is-sostituti ma jistax jaqbeż in-numru ta' membri sħaħ li jirrappreżentaw lill-gruppi jew il-Membri mhux affiljati;

               7.

               Jiddeċiedi li jintensifika l-kooperazzjoni u l-konsultazzjoni mal-kumitati kkonċernati bix-xogħol tad-delegazzjonijiet billi jorganizza laqgħat konġunti bejn dawn il-korpi fil-postijiet tax-xogħol tas-soltu tiegħu;

               8.

               Se jagħmel ħiltu biex jiżgura fil-prattika li rapporteur wieħed jew aktar jew president wieħed jew aktar tal-kumitati jkunu jistgħu wkoll jieħdu sehem fil-proċedimenti tad-delegazzjonijiet, tal-kumitati interparlamentari konġunti, tal-kumitati ta' kooperazzjoni parlamentari u l-assemblej parlamentari multilaterali; u jiddeċiedi li l-Presidenti fuq talba konġunta taċ-chairpersons tad-delegazzjoni u l-kumitat ikkonċernati, għandu jawtorizza missjonijiet ta' dan it-tip;

               9.

               Jiddeċiedi li din id-deċiżjoni tidħol fis-seħħ fl-ewwel sessjoni parzjali tat-tmien leġiżlatura;

               10.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill, lill-Kummissjoni u lis-Servizz Ewropew għall-Azzjoni Esterna.


title: Deċiżjoni tal-Kunsill (PESK) 2017/2071 tat-13 ta' Novembru 2017 li taħtar lir-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Georgia

text:
               14.11.2017

               MT

               Il-Ġurnal Uffiċjali tal-Unjoni Ewropea

               L 295/55

         DEĊIŻJONI TAL-KUNSILL (PESK) 2017/2071
   tat-13 ta' Novembru 2017
   li taħtar lir-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Georgia
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 33 u 31(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-8 ta' Lulju 2014, il-Kunsill adotta d-Deċiżjoni 2014/438/PESK (1) li taħtar lis-Sur Herbert SALBER bħala r-Rappreżentant Speċjali tal-Unjoni Ewropea (RSUE) għall-Kawkasu tan-Nofsinhar u l-kriżi fil-Georgia.

               (2)

               Fis-17 ta' Frar 2017, ir-Rappreżentant Għoli adotta d-Deċiżjoni (PESK) 2017/299 (2) li testendi l-mandat tar-RSUE għall-Kawkasu tan-Nofsinhar u l-kriżi fil-Georgia sat-30 ta' Ġunju 2018.

               (3)

               Wara l-ħatra tas-Sur Herbert SALBER għal pożizzjoni oħra, jenħtieġ li s-Sur Toivo KLAAR jinħatar bħala r-RSUE għall-Kawkasu tan-Nofsinhar u l-kriżi fil-Georgia mit-13 ta' Novembru 2017.

               (4)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' tikkomprometti l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   1.   Il-mandat tas-Sur Herbert SALBER bħala r-Rappreżentant Speċjali tal-Unjoni Ewropea (RSUE) għall-Kawkasu tan-Nofsinhar u l-kriżi fil-Georgia b'dan jintemm fil-15 ta' Awwissu 2017.
   2.   Is-Sur Toivo KLAAR huwa b'dan maħtur bħala r-RSUE għall-Kawkasu tan-Nofsinhar u l-kriżi fil-Georgia mit-13 ta' Novembru 2017 sat-30 ta' Ġunju 2018. Huwa għandu jeżerċita l-mandat tiegħu f'konformità mad-Deċiżjoni (PESK) 2017/299.
   3.   Il-Kunsill jista' jiddeċiedi li l-mandat tar-RSUE jintemm aktar kmieni, abbażi ta' valutazzjoni mill-Kumitat Politiku u ta' Sigurtà u proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà.
   Artikolu 2
   In-nefqa marbuta mal-kontinwità amministrattiva bejn il-mandati tar-Rappreżentanti Speċjali tal-Unjoni Ewropea matul il-perijodu mill-15 ta' Awwissu 2017 sat-12 ta' Novembru 2017 għandha tkun koperta mill-ammont ta' referenza finanzjarja stipulat fl-Artikolu 5(1) tad-Deċiżjoni (PESK) 2017/299.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   L-Artikolu 1(1) u l-Artikolu 2 għandhom japplikaw mill-15 ta' Awwissu 2017.

      Magħmul fi Brussell, it-13 ta' Novembru 2017.

            Għall-Kunsill

            Il-President

         F. MOGHERINI

      (1)  Id-Deċiżjoni tal-Kunsill 2014/438/PESK tat-8 ta' Lulju 2014 li temenda u testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Georgia (ĠU L 200, 9.7.2014, p. 11).

      (2)  Id-Deċiżjoni tal-Kunsill (PESK) 2017/299 tas-17 ta' Frar 2017 li testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Georgia (ĠU L 43, 21.2.2017, p. 214).


title: Deċiżjoni tal-Kunsill (PESK) 2017/2072 tat-13 ta' Novembru 2017 li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li temenda d-Deċiżjoni (PESK) 2017/1426

text:
               14.11.2017

               MT

               Il-Ġurnal Uffiċjali tal-Unjoni Ewropea

               L 295/57

         DEĊIŻJONI TAL-KUNSILL (PESK) 2017/2072
   tat-13 ta' Novembru 2017
   li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li temenda d-Deċiżjoni (PESK) 2017/1426
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Fl-4 ta' Awwissu 2017, il-Kunsill adotta d-Deċiżjoni (PESK) 2017/1426 (2), li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK (“il-lista”).

               (3)

               Il-Kunsill iddetermina li m'għadx hemm raġunijiet biex waħda mill-entitajiet tinżamm fuq il-lista.

               (4)

               Għalhekk jenħtieġ li l-lista tiġi aġġornata skont dan,

         ADOTTA DIN ID-DEĊIŻJONI:
   Artikolu 1
   L-Anness għad-Deċiżjoni (PESK) 2017/1426 huwa emendat kif jidher fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-13 ta' Novembru 2017.

            Għall-Kunsill

            Il-President

         F. MOGHERINI

      (1)  Il-Pożizzjoni Komuni tal-Kunsill 2001/931/PESK tas-27 ta' Diċembru 2001 dwar l-applikazzjoni ta' miżuri speċifiki fil-ġlieda kontra t-terroriżmu (ĠU L 344, 28.12.2001, p. 93).

      (2)  Id-Deċiżjoni tal-Kunsill (PESK) 2017/1426 tal-4 ta' Awwissu 2017 li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2017/154 (ĠU L 204, 5.8.2017, p. 95).

      ANNESS
      L-entità segwenti hija mħassra mil-lista li tinsab fl-Anness għad-Deċiżjoni (PESK) 2017/1426:
      II.   GRUPPI U ENTITAJIET

                     “18.

                     ‘Fuerzas armadas revolucionarias de Colombia’ — ‘FARC’ (‘Forzi Armati Rivoluzzjonarji tal-Kolombja’).”.


title: Deċiżjoni tal-Kummissjoni (UE) 2017/2076 tas-7 ta' Novembru 2017 li temenda d-Deċiżjoni 2009/607/KE rigward il-perjodi tal-validità tal-kriterji ekoloġiċi għall-għoti tal-Ekotikketta tal-UE lill-kisi iebes (notifikata bid-dokument C(2017) 7247) (Test b'rilevanza għaż-ŻEE. )

text:
               14.11.2017

               MT

               Il-Ġurnal Uffiċjali tal-Unjoni Ewropea

               L 295/74

         DEĊIŻJONI TAL-KUMMISSJONI (UE) 2017/2076
   tas-7 ta' Novembru 2017
   li temenda d-Deċiżjoni 2009/607/KE rigward il-perjodi tal-validità tal-kriterji ekoloġiċi għall-għoti tal-Ekotikketta tal-UE lill-kisi iebes

         (notifikata bid-dokument C(2017) 7247)

   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikolari l-Artikolu 8(2) u (3)(c) tiegħu, Wara konsultazzjoni mal-Bord tal-Ekotikkettar tal-Unjoni Ewropea,
   Billi:

               (1)

               Il-validità tal-kriterji ekoloġiċi attwali għall-għoti tal-Ekotikketta tal-UE lill-kisi iebes, u tar-rekwiżiti ta' valutazzjoni u ta' verifika relatati, stabbiliti fid-Deċiżjoni tal-Kummissjoni 2009/607/KE (2) tiskadi fit-30 ta' Novembru 2017. Twettqet valutazzjoni li kkonfermat ir-rilevanza u l-adegwatezza tal-kriterji ekoloġiċi attwali, kif ukoll ir-rilevanza u l-adegwatezza tar-rekwiżiti ta' valutazzjoni u ta' verifika relatati stabbiliti bid-Deċiżjoni 2009/607/KE. Għaldaqstant, huwa xieraq li l-perjodu ta' validità ta' dawk il-kriterji u r-rekwiżiti ta' valutazzjoni u ta' verifika relatati jiġi estiż.

               (2)

               Għalhekk, id-Deċiżjoni 2009/607/KE għandha tiġi emendata skont dan.

               (3)

               Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

         ADOTTAT DIN ID-DEĊIŻJONI:
   Artikolu 1
   L-Artikolu 3 tad-Deċiżjoni 2009/607/KE jinbidel b'dan li ġej:

      “Artikolu 3
      Il-kriterji ekoloġiċi għall-grupp ta' prodotti “kisi iebes”, kif ukoll ir-rekwiżiti ta' valutazzjoni u ta' verifika relatati, għandhom jibqgħu validi sat-30 ta' Ġunju 2021.”

   Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, is-7 ta' Novembru 2017.

            Għall-Kummissjoni

         Karmenu VELLA

            Membru tal-Kummissjoni

      (1)  ĠU L 27, 30.1.2010, p. 1.

      (2)  Id-Deċiżjoni tal-Kummissjoni 2009/607/KE tad-9 ta' Lulju 2009 li tistabbilixxi l-kriterji ekoloġiċi għall-għoti tal-eko-tikketta Komunitarja lill-kisi iebes (ĠU L 208, 12.8.2009, p. 21).


title: Deċiżjoni tal-Kunsill (UE) 2017/2070 tas-6 ta' Novembru 2017 li taħtar membru supplenti, propost mir-Repubblika tal-Finlandja, fil-Kumitat tar-Reġjuni

text:
               14.11.2017

               MT

               Il-Ġurnal Uffiċjali tal-Unjoni Ewropea

               L 295/54

         DEĊIŻJONI TAL-KUNSILL (UE) 2017/2070
   tas-6 ta' Novembru 2017
   li taħtar membru supplenti, propost mir-Repubblika tal-Finlandja, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Finlandiż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Wille VALVE, sar vakanti s-siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Tony WIKSTRÖM, Ledamot i Ålands lagting.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-6 ta' Novembru 2017.

            Għall-Kunsill

            Il-President

         T. TAMM

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Deċiżjoni (UE) 2017/2080 tal-Bank Ċentrali Ewropew tat-22 ta' Settembru 2017 li temenda d-Deċiżjoni BĊE/2010/9 dwar l-aċċess għal u l-użu ta' ċerta dejta TARGET2 (BĊE/2017/29)

text:
                  14.11.2017

                  MT

                  Il-Ġurnal Uffiċjali tal-Unjoni Ewropea

                  L 295/86

            DEĊIŻJONI (UE) 2017/2080 TAL-BANK ĊENTRALI EWROPEW
      tat-22 ta' Settembru 2017
      li temenda d-Deċiżjoni BĊE/2010/9 dwar l-aċċess għal u l-użu ta' ċerta dejta TARGET2 (BĊE/2017/29)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u partikolarment l-ewwel u r-raba' inċiżi tal-Artikolu 127(2) tiegħu,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u partikolarment l-ewwel u r-raba' inċiżi tal-Artiklu 3.1, u l-Artiklu 22 tiegħu,
      Billi:

                  (1)

                  Il-Linja Gwida BĊE/2012/27 (1) tistabbilixxi sistema trans-Ewropea ta' trasferiment awtomatizzat ta' ħlas gross f'ħin reali (Trans-European Automated Real-time Gross settlement Express Transfer system — TARGET2).

                  (2)

                  TARGET2 tiffunzjona abbażi ta' pjattaforma teknika waħda msejħa l-Pjattaforma Komuni Unika (SSP), imħaddma mid-Deutsche Bundesbank, mill-Banque de France u mill-Banca d'Italia. Hija legalment strutturata bħala multipliċità ta' sistemi ta' ħlas gross f'ħin reali, li kull waħda minnhom hija komponent tat-TARGET2 imħaddma minn bank ċentrali tal-Eurosistema (BĊ). Il-Linja ta' Gwida BĊE/2012/27 tarmonizza r-regoli għall-komponenti tat-TARGET2 sa fejn hu l-aktar possibbli.

                  (3)

                  Il-Kunsill Governattiv tal-Bank Ċentrali Ewropew (BĊE) adotta d-Deċiżjoni BĊE/2010/9 (2).

                  (4)

                  Dejta ta' TARGET2 fil-livell tat-tranżazzjonijiet hija meħtieġa sabiex isiru analiżijiet relatati mas-sorveljanza makroprudenzjali, l-istabbiltà finanzjarja, l-integrazzjoni finanzjarja, l-operazzjonijiet tas-suq, il-funzjonijiet tal-politika monetarja u l-Mekkaniżmu Superviżorju Uniku. Id-dejta hija meħtieġa wkoll għall-kondiviżjoni tar-riżultati aggregati ta' dawn l-analiżijiet. Għaldaqstant jenħtieġ li l-kamp ta' applikazzjoni tad-Deċiżjoni BĊE/2010/9 jiġi estiż sabiex jippermetti aċċess għad-dejta għal dawn l-iskopijiet.

                  (5)

                  Il-Bord tal-Infrastruttura tas-Suq (MIB) huwa responsabbli għal attivitajiet operazzjonali fil-qasam tal-infrastrutturi tas-suq tal-Eurosistema. L-MIB huwa inkarigat ukoll minn inizjattivi u proġetti ġodda relatati mal-infrastruttura tas-suq, inkluża l-ġestjoni operazzjonali u funzjonali kemm ta' TARGET2 kif ukoll ta' TARGET2-Securities, skont il-mandat mogħti mill-Kunsill Governattiv. Il-Kumitat għall-Infrastruttura u l-Ħlasijiet tas-Suq (MIPC) huwa responsabbli biex jikkoordina s-superviżjoni tas-sistemi tal-ħlas inkluż il-koordinazzjoni tas-superviżjoni tat-TARGET2. Fir-rigward tat-TARGET2-Securities (T2S) u TARGET2, l-MIPC jikkontribwixxi wkoll għal kompiti assenjati għal-Livell 1 tal-governanza f'konformità mal-Linja ta' Gwida BĊE/2012/27. L-MIB u l-MIPC jassumu l-kompiti mogħtija lill-Kumitat tas-Sistemi ta' Ħlas u ta' Saldu taħt id-Deċiżjoni BĊE/2010/9,

            ADOTTA DIN ID-DEĊIŻJONI:
      Artikolu 1
      Emendi
      Id-Deċiżjoni BĊE/2010/9 hija emendata kif ġej:

                  1.

                  L-Artikolu 1 huwa mibdul b'dan li ġej:
                  “Artikolu 1
                  1.   Il-BĊi għandhom jaċċessaw dejta fil-livell tat-transazzjoni misluta minn TARGET2 mingħand il-parteċipanti kollha tal-komponenti kollha ta' TARGET2 għall-finijiet li tiżgura l-funzjonament effiċjenti ta' TARGET2 u s-sorveljanza tagħha. Il-BĊi jistgħu jaċċessaw ukoll id-dejta sabiex iwettqu l-analiżijiet meħtieġa għas-superviżjoni makroprudenzjali, l-istabbiltà finanzjarja, l-integrazzjoni finanzjarja, l-operazzjonijiet tas-suq, il-funzjonijiet tal-politika monetarja u l-Mekkaniżmu Superviżorju Uniku, skont il-prinċipju ta' separazzjoni.
                  2.   L-aċċess għad-dejta msemmija fil-paragrafu 1 u l-użu tagħha għal analiżijiet kwantitattivi u simulazzjonijiet numeriċi għandhom ikunu limitati għal li ġej:

                              (a)

                              sabiex jiġu żgurati l-funzjonament u s-sorveljanza effiċjenti ta' TARGET2, membru tal-persunal wieħed u sa tliet supplenti separatament kemm għat-tħaddim kif ukoll għas-sorveljanza ta' TARGET2. Il-membri tal-istaff u s-supplenti tagħhom għandhom ikunu membri tal-persunal li jieħdu ħsieb it-tħaddim ta' TARGET2 u s-sorveljanza tal-infrastruttura tas-suq.

                              (b)

                              għal kull analiżi oħra, grupp ta' 15-il membru tal-persunal li jmexxu r-riċerka, ikkoordinati mill-kapijiet tar-riċerka tas-Sistema Ewropea ta' Banek Ċentrali.

                        3.   Il-BĊi jistgħu jaħtru lill-membri tal-istaff u lis-sostituti tagħhom. Il-ħatra ta' membri tal-persunal, inklużi l-kapijiet tar-riċerka, li jitħallew jaċċess dejta ta' TARGET2 skont il-paragrafu 2, għandha tkun soġġetta għal approvazzjoni mill-Bord tal-Infrastruttura tas-Suq (MIB). Il-ħatra ta' membri tal-persunal mis-superviżjoni, li huma permessi li jkollhom aċċess għad-dejta tat-TARGET2 skont il-paragrafu 2, għandha tkun soġġetta għal approvazzjoni mill-Kumitat tal-Infrastruttura tas-Suq u Ħlasijiet (MIPC). L-istess proċeduri għandhom japplikaw għas-sostituzzjoni tagħhom.
                  4.   L-MIB għandu jistabbilixxi regoli speċifiċi għall-garanzija tal-kunfidenzjalità tad-dejta fil-livell ta' transazzjoni. Il-BĊi għandhom jiżguraw konformità ma' dawn ir-regoli mil-membri tal-persunal tagħhom skont il-paragrafi 2 u 3. Mingħajr preġudizzju għall-applikazzjoni ta' kwalunkwe regola oħra dwar il-kondotta professjonali jew il-kunfidenzjalità mill-BĊi, fil-każ ta' non-konformità mar-regoli speċifiċi stabbiliti mill-MIB, il-BĊi għandhom iżommu lil kwalunkwe membru tal-persunal innominat tagħhom milli jkollu aċċess għal u użu tad-dejta msemmija fil-paragrafu 1. L-MIB għandu jimmonitorja l-konformità mad-dispożizzjonijiet ta' dan il-paragrafu.
                  5.   Il-Kunsill Governattiv jista' jiddeċiedi wkoll li jagħti aċċess lil utenti oħrajn fuq il-bażi ta' regoli preċiżi u ddefiniti minn qabel. F'dawk il-każijiet, l-MIB għandu jimmonitorja l-użu tagħhom tad-dejta u, b'mod partikolari, il-konformità tagħhom mar-regoli tal-kunfidenzjalità, kemm kif stabbiliti mill-MIB u kif stabbilit fl-Artikolu 38 tal-Anness II tal-Linja Gwida BĊE/2012/27 (*1);

                     (*1)  Linja Gwida BĊE/2012/27 tal-5 ta' Diċembru 2012 dwar sistema Trans-European Automated Real-time Gross settlement Express Transfer (TARGET2) (ĠU L 30, 30.1.2013, p. 1).”."

                  2.

                  L-Artikolu 2(1) huwa ssostitwit b'dan li ġej:
                  “1.   Is-Simulatur TARGET2 għandu jiġi stabbilit għat-twettiq tal-analiżi kwantitattiva u s-simulazzjonijiet numeriċi msemmijin fl-Artikolu 1(1)”.

                  3.

                  L-Artikolu 3 huwa mibdul b'dan li ġej:
                  “Artikolu 3
                  1.   L-MIB għandu jistabbilixxi programmi ta' ħidma operazzjonali u ta' sorveljanza fuq medda ta' żmien medju u l-MIPC għandu jistabbilixxi programm ta' xogħol ta' sorveljanza li għandhom jitwettqu mill-membri tal-persunal innominati skont l-Artikolu 1(2) u (3), bl-użu ta' dejta fuq livell ta' transazzjoni.
                  2.   L-MIB jista' jiddeċiedi li jippubblika informazzjoni misluta mill-użu ta' dejta f'livell ta' transazzjoni, sakemm ma jkunx possibbli li jiġu identifikati l-parteċipanti jew il-klijenti tal-parteċipanti.
                  3.   L-MIB għandu jaġixxi b'maġġoranza sempliċi. Id-deċiżjonijiet tiegħu għandhom ikunu soġġetti għal reviżjoni mill-Kunsill Governattiv.
                  4.   L-MIB għandu jinforma regolarment lill-Kunsill Governattiv bil-kwistjonijiet kollha marbutin mal-applikazzjoni ta' din id-Deċiżjoni.”;

                  4.

                  L-Artikolu 4 huwa mibdul b'dan li ġej:
                  “Artikolu 4
                  Mingħajr preġudizzju għall-Artikolu 38(3) tal-Anness II tal-Linja Gwida BĊE/2012/27, l-MIB għandu jikkoordina l-iżvelar u l-pubblikazzjoni minn BĊi ta' informazzjoni dwar il-ħlas fir-rigward ta' parteċipant jew klijenti ta' parteċipant imsemmija f'dak l-Artikolu.”.

            Artikolu 2
      Dħul fis-seħħ
      Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

         Magħmul fi Frankfurt am Main, it-22 ta' Settembru 2017.

               Il-President tal-BĊE

            Mario DRAGHI

         (1)  Linja Gwida BĊE/2012/27 tal-5 ta' Diċembru 2012 dwar sistema Trans-European Automated Real-time Gross settlement Express Transfer (TARGET2) (ĠU L 30, 30.1.2013, p. 1).

         (2)  Deċiżjoni BĊE/2010/9 tad-29 ta' Lulju 2010 dwar l-aċċess għal u l-użu ta' ċerta dejta TARGET2 (ĠU L 211, 12.8.2010, p. 45).


title: Deċiżjoni tal-Kunsill (UE) 2017/2060 tas-6 ta' Novembru 2017 dwar il-konklużjoni, f'isem l-Unjoni Ewropea u l-Istati Membri tagħha, tat-Tielet Protokoll Addizzjonali għall-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda u r-Repubblika taċ-Ċilì, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea

text:
               14.11.2017

               MT

               Il-Ġurnal Uffiċjali tal-Unjoni Ewropea

               L 295/1

         DEĊIŻJONI TAL-KUNSILL (UE) 2017/2060
   tas-6 ta' Novembru 2017
   dwar il-konklużjoni, f'isem l-Unjoni Ewropea u l-Istati Membri tagħha, tat-Tielet Protokoll Addizzjonali għall-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda u r-Repubblika taċ-Ċilì, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-punt (a)(i) tat-tieni subparagrafu tal-Artikolu 218(6) tiegħu,
   Wara li kkunsidra l-Att ta' Adeżjoni tar-Repubblika tal-Kroazja, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew (1),
   Billi:

               (1)

               Skont l-Artikolu 6(2) tal-Att ta' Adeżjoni tar-Repubblika tal-Kroazja, l-adeżjoni tal-Kroazja ma', fost l-oħrajn, il-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika taċ-Ċilì, min-naħa l-oħra (2) (“il-Ftehim”) jeħtieġ li jkun maqbul permezz ta' protokoll għal dak il-Ftehim (“il-Protokoll”). F'konformità mal-Ftehim, għal tali adeżjoni tapplika proċedura ssimplifikata, li permezz tagħha jiġi konkluż protokoll mill-Kunsill, li jaġixxi unanimament f'isem l-Istati Membri, u mill-pajjiż terz ikkonċernat.

               (2)

               Fl-14 ta' Settembru 2012, il-Kunsill awtorizza lill-Kummissjoni tiftaħ negozjati mal-pajjiżi terzi kkonċernati fid-dawl tal-adeżjoni tal-Kroazja mal-Unjoni. In-negozjati maċ-Ċilì ġew konklużi b'suċċess u l-Protokoll ġie ffirmat, f'isem l-Unjoni Ewropea u l-Istati Membri tagħha, fid-29 ta' Ġunju 2017 fi Brussell.

               (3)

               Jenħtieġ li l-Protokoll jiġi approvat,

         ADOTTA DIN ID-DEĊIŻJONI:
   Artikolu 1
   It-Tielet Protokoll Addizzjonali għall-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika taċ-Ċilì, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea huwa b'dan approvat f'isem l-Unjoni u l-Istati Membri tagħha (3).
   Artikolu 2
   Il-President tal-Kunsill għandu, f'isem l-Unjoni u l-Istati Membri tagħha, jagħti n-notifika prevista fl-Artikolu 14(1) tal-Protokoll.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-6 ta' Novembru 2017.

            Għall-Kunsill

            Il-President

         T. TAMM

      (1)  Approvazzjoni tal-14 ta' Settembru 2017 (għadha mhijiex ippubblikata fil-Ġurnal Uffiċjali).

      (2)  ĠU L 352, 30.12.2002, p. 3.

      (3)  Il-Protokoll ġie ppubblikat fil-ĠU L 196, 27.7.2017, flimkien mad-deċiżjoni dwar l-iffirmar tiegħu.


title: Deċiżjoni tal-Kunsill (PESK) 2017/2073 tat-13 ta' Novembru 2017 li temenda l-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu

text:
               14.11.2017

               MT

               Il-Ġurnal Uffiċjali tal-Unjoni Ewropea

               L 295/59

         DEĊIŻJONI TAL-KUNSILL (PESK) 2017/2073
   tat-13 ta' Novembru 2017
   li temenda l-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Il-Kunsill iddetermina li m'għadx hemm raġunijiet biex waħda mill-entitajiet tinżamm fuq il-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK. Il-miżuri restrittivi li japplikaw għal dik l-entità ġew sospiżi bid-Deċiżjoni tal-Kunsill (PESK) 2016/1711 (2).

               (3)

               Għalhekk jenħtieġ li l-Pożizzjoni Komuni 2001/931/PESK tiġi emendata skont dan,

         ADOTTA DIN ID-DEĊIŻJONI:
   Artikolu 1
   Fl-Artikolu 5 tal-Pożizzjoni Komuni 2001/931/PESK, it-tieni paragrafu huwa mħassar.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-13 ta' Novembru 2017.

            Għall-Kunsill

            Il-President

         F. MOGHERINI

      (1)  Il-Pożizzjoni Komuni tal-Kunsill 2001/931/PESK tas-27 ta' Diċembru 2001 dwar l-applikazzjoni ta' miżuri speċifiki fil-ġlieda kontra t-terroriżmu (ĠU L 344, 28.12.2001, p. 93).

      (2)  Id-Deċiżjoni tal-Kunsill (PESK) 2016/1711 tas-27 ta' Settembru 2016 li temenda l-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu (ĠU L 259I, 27.9.2016, p. 3).